Nootropil 1200 mg filmtabletta 100x | BENU Gyógyszerfoglaló
Nootropil 1200 mg filmtabletta 100x
Hatóanyag mennyiség: piracetam
Nootropil 1200 mg filmtabletta 100x leírása, használati útmutató
Betegtájékoztató Nootropil 1200 mg filmtabletta 100x
· E gyógyszert az orvos személyesen Önnek írta fel. A készítményt másoknak átadni nem szabad, mert számukra ártalmas lehet még abban az esetben is, ha tünetei az Önéhez hasonlóak.
2. Tudnivalók a Nootropil alkalmazása előtt
3. Hogyan kell alkalmazni a Nootropilt?
Nootropil 800 mg filmtabletta
Nootropil 2400 mg granulátum
Nootropil 33 % oldat
Nootropil filmtabletta: 800 mg, illetve 1200 mg piracetam filmtablettánként
Nootropil granulátum: 2400 mg piracetam tasakonként
Nootropil oldat: 333,3 mg piracetam (125 ml 33 %-os) 1ml oldatban
800 mg és 1200 mg filmtabletta:
Magnézium-sztearát, kolloid szilícium-dioxid, kroszkarmellóz-nátrium, makrogol 6000.
“Opadry OY-S-29019 Clear” (makrogol 6000 és hipromellóz).
“Opadry Y-I-7000” (makrogol 400, titán-dioxid és hipromellóz).
2400 mg granulátum:
aszpartám, , citromaroma 55653, narancsaroma 55941, vízmentes citromsav, mannit.
33 % oldat:
propil-para-hidroxi-benzoát, metil-para-hidroxi-benzoát, nátrium-acetát, 85%-os glicerin, tömény ecetsav, tisztított víz.
Nootropil 800 mg, illetve 1200 mg filmtabletta: fehér, oblong alakú filmbevonatú tabletták, mindkét oldalukon felezővonallal ellátva, egyik oldalukon “N/N” kódjelzéssel.
Nootropil 2400 mg granulátum: krémszínű, citrus illatú és ízű granulátum
Nootropil 33 % oldat: tiszta, színtelen, keserű ízű vizes oldat
800 mg: 90 db filmtabletta buborékfóliában és dobozban valamint 150 db filmtabletta csavarmenetes műanyag kupakkal ellátott garanciazáras fehér műanyag tartályban, dobozban.
1200 mg: 60, ill. 100 db filmbevonatú tabletta buborékfóliában és dobozban.
Granulátum:
2400 mg: 5,0g tömegű granulátum papír/alumínium/PE tasakban. 28 tasak dobozban.
Oldat: 125 ml oldat barna színű üvegbe töltve, amely PE betéttel ellátott, fehér színű PP, garanciazárást biztosító csavaros kupakkal van lezárva. 1 üveg + PP adagolópohár dobozban.
Árpádfejedelem útja 26-28.
UCB S.A. Pharma Sector, Belgium
Hildebrandstrasse 12
37081 Göttingern
Oldat: NextPharma SAS, Limay
Felnőtteknél: a Nootropil az agy egyes funkcióinak javítására (tanulás, memória, figyelem stb.) szolgáló gyógyszer. Szédülés és ahhoz társuló egyensúlyzavarok kezelésére. Corticalis myoclonus kezelésére önmagában vagy kombinációban.
Sarlósejtes vérszegénység krízisének megelőzésére és remisszióban való alkalmazásra felnőtteknél és gyermekeknél.
8 évesnél idősebb, olvasási nehézséggel (dyslexiával) küszködő gyermekek kiegészítő kezelésére.
Mielőtt bevenné a Nootropilt
Mondja el kezelőorvosának, ha vesebetegségben szenved, hogy orvosa eldönthesse, szükséges-e a gyógyszer dózisának módosítása.
Tájékoztassa kezelőorvosát minden egyéb betegségéről is.
Ne vegye be a Nootropilt
Amennyiben Ön túlérzékeny (allergiás) piracetamra, egyéb pirrolidon -származékokra vagy a Nootropil készítmények bármelyik segédanyagára. Vesebetegség végső stádiumában. Koponyaűri vérzéssel járó betegségekben.
A Nootropil szedése és az étkezés, illetve italfogyasztás
A készítményeket beveheti étkezés közben vagy éhgyomorra. A tablettá(ka)t bő folyadékkal együtt kell lenyelni, a granulátumot pedig folyadékban feloldva kell bevenni.
Amennyiben Ön terhes vagy úgy gondolja, hogy esetleg terhes lehet, tájékoztassa erről kezelőorvosát.
A Nootropil alkalmazása terhesség alatt – kellő tapasztalat hiányában – kerülendő, különösen indokolt esetektől eltekintve. A terhesség első harmadában egyáltalán nem szedhető a Nootropil.
A piracetam kiválasztódik az anyatejbe. Emiatt a Nootropil a szoptatás időszakában nem szedhető, illetve a Nootropil kezelés időtartama alatt a szoptatást abba kell hagyni.
Bármely gyógyszer szedésével kapcsolatban kérje ki kezelőorvosa vagy gyógyszerésze tanácsát.
Tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszerekről, még abban az esetben is, ha recept nélkül kapható gyógyszerről vagy természetgyógyászati készítményről van szó.
Kizárólag az orvos által előírt adagban és ideig alkalmazza a gyógyszert. A tablettákat bő folyadékkal, a granulátumot folyadékban feloldva kell bevenni.
Ha több Nootropil tablettát/granulátumot/oldatot vett be az előírtnál:
Ha elfelejtette bevenni a Nootropilt
Orvosával való egyeztetés nélkül ne vegyen be dupla adagot az elfelejtett egyszeri dózis pótlására.
Mint minden gyógyszernek, a Nootropilnak is lehetnek mellékhatásai.
Közölje kezelőorvosával, ha az alábbi mellékhatások bármelyikét észlelné.
A Nootropil esetében leggyakrabban tapasztalt mellékhatások a következők: fokozott motoros aktivitás, testsúlynövekedés, idegesség, alvászavarok, hangulatzavarok, gyengeség. Ritkábban émelygés, hányás, hasmenés, forgó jellegű szédülés, egyensúlyzavar, fejfájás, nyugtalanság, szorongás, zavartság, epilepszia súlyosbodása, viszketés, bőrkiütés, valamint egyéb mellékhatások is jelentkezhetnek.
Amennyiben olyan panaszt vagy tünetet észlelne, ami a fenti felsorolásban nem szerepel, tájékoztassa erről kezelőorvosát.
Oldat: legfeljebb 25ºC-on tartandó. Felbontás után 6 hétig használható fel.
Filmtabletta, granulátum: különleges tárolást nem igényel.
A gyógyszert csak a csomagoláson feltüntetett lejárati időn belül szabad felhasználni !
OGYI-T-7381/01 (2400 mg granulátum) 28 tasak
OGYI-T-1752/02-03 (800 mg filmtabletta) 90 db, 150 db
OGYI-T-1753/02-03 (1200 mg filmtabletta) 60 db, 100 db
OGYI-T-1751/01 (33%-os oldat) 1x
A betegtájékoztató engedélyezésének dátuma: 2009. március 20.